stanford-oval/wikipedia huggingface dataset:
רצח אולוף פלמה
חשודים ברצח > חברת הנשק בופורס

בשנת 2005 פרסם הסופר הבריטי-שוודי יאן בונדסון ספר בשם Blood on the Snow: The Killing of Olof Palme, אשר בו הציע פרשנות חדשה לרצח של פלמה. בונדסון קשר בין הרצח של פלמה לבין פרשה שנחשפה שנה לאחר מותו, "שערוריית בופורס". במרכז השערורייה עמדה חברת הנשק השוודית בופורס אשר זכתה בחוזה למכירת תותחי הוביצר לצבא הודו בשווי של 1.4 מיליארד דולר. עיתונאית הודית חשפה שאנשי בופורס שיחדו פקידים ופוליטיקאים בממשלת הודו ובקונגרס הלאומי ההודי כדי להבטיח את זכייתם בחוזה.
בונדסון טוען שהחוזה בין בופורס לצבא הודו נחתם סביב התקופה בה נרצח פלמה. כמו כן, ידוע כי יום לפני שנרצח, נפגש פלמה עם שגריר עיראק בשוודיה מוחמד סעיד א-סחף. א-סחף הכיר היטב את חברת בופורס ופעולותיה - בופורס סיפקה נשק לצבא העיראקי במהלך מלחמת איראן-עיראק. בונדסון טוען כי במהלך השיחה, א-סחף סיפר לפלמה על מעלליה של בופורס. אנשי החברה חששו מסיכול עסקת הנשק עם הודו, ולפיכך יזמו את ההתנקשות.
חשודים ברצח > רוברטו תיימה

ב-2008 פרסם העיתונאי השוודי אנדרס לאופולד ספר בשם "Det svenska trädet skall fällas" ("יש לכרות את העץ השוודי"). בספר זה, הציע לאופולד אשם חדש ברצח - הלאומן הצ'ילאני רוברטו תיימה (Roberto Thieme). חבר הארגון "מולדת וחירות" - ארגון ימין קיצוני אשר מומן בחשאי בידי ה-CIA. תיימה ואנשיו סייעו לאוגוסטו פינושה במהלך ההפיכה שלו כנגד סלבדור איינדה. לאחר ההפיכה, פלמה העניק מקלט בשוודיה לסוציאליסטים צ'ילאנים רבים. לטענת לאופולד, תיימה רצח אותו כנקמה.
חשודים ברצח > פרופוגנדה שתיים

במאי 1990 טען העיתונאי השוודי אולה אלסן כי מאחורי הרצח עומד הארגון האיטלקי "פרופוגנדה שתיים", ארגון שהחל את דרכו כלשכה של הבונים החופשיים, אולם התפצל ממנו ב-1976, והפך לארגון טרור ופשיעה בעל אופי מיליטנטי אנטי-קומוניסטי. הארגון היה בעל עוצמה רבה באותה תקופה, וביצע פעולות רבות באיטליה ומחוצה לה. אלסן הסתמך בעיקר על מברק ידוע ששלח אחד מראשי הארגון, ליסיו ג'ילי, לחברו פיליפ גוארינו, זמן קצר לפני כן, ובו ציין "הודיע לחברינו שהעץ השוודי ייכרת". מברק זה פורש בידי רבים כמזימה של הארגון לזעזע את שוודיה. הסיבה לכך היא ככל הנראה אופיה הסוציאליסטי של ממשלת פלמה והמקלט שהעניקה לסוציאליסטים רבים מכל רחבי העולם.
חשודים ברצח > ה-CIA

ביולי 1990 ריצ'רד ברנקה, איש עסקים מאורגון אשר במשך שנים טען שהיה חבר בעבר ב-CIA, טען שה-CIA הוא זה שעמד מאחורי רצח פלמה. הסיבת לכך, לטענת ברנקה, הייתה מדיניותו ארוכת השנים של פלמה כנגד ארצות הברית. פלמה מתח ביקורת חריפה על מלחמת וייטנאם, והשווה את הפצצת הירושימה ונגסאקי לפשעי הנאצים. בעקבות דבריו קראה ארצות הברית לשגרירה לעזוב את שוודיה. דובר ה-CIA כינה את האשמותיו של ברנקה "שטויות מוחלטות בעלות אופי שערורייתי", וטען שברנקה מעולם לא עבד עם הסוכנות.
חשודים ברצח > מפלגת הפועלים של כורדיסטן

במהלך החקירה הראשונית שלאחר הרצח, עצר הנס הולמר, נציב במשטרת סטוקהולם, כמה מחברי מפלגת הפועלים של כורדיסטן (PKK) בחשד לרצח. העצורים שוחררו כעבור זמן קצר, והולמר סולק מהחקירה. 15 שנים מאוחר יותר, במהלך משפטו של מנהיג ה-PKK עבדוללה אג'לאן בטורקיה, טען אג'לאן שייתכן ופלמה נרצח בידי פלג כורדי מתנגד בהנהגת גרושתו של אג'לאן. באפריל 2001, צוות של שוטרים שוודים יצא לטורקיה כדי לראיין את אג'לאן בכלאו אולם לא הצליחה לדלות מידע חדש. העיתונות הטורקית ניסתה מספר פעמים לחדש את התאוריה על פי ה-PKK עמד מאחורי רצח פלמה. ה-PKK הכחיש את הטענות באופן עקבי, וטען שמדובר בתעמולה טורקית.
חשודים ברצח > יוגוסלביה

בינואר 2011 חשף המגזין הגרמני "פוקוס" רישומי חקירה של שירות הביון הגרמני מ-2008, אשר מעלים באקראי את החשד שרצח פלמה בוצע בידי המינהל לביטחון המדינה של יוגוסלביה.
חשודים ברצח > איש סקנדיה

ב-2016 פרסם הסופר לארס לארסון (Lars Larsson) ספר בשם "אויב האומה" (Nationens Fiende). בספר זה הציע לארסון חשוד חדש אותו כינה "איש סקנדיה", מכיוון שהוא עבד בחברת הביטוח סקנדיה אשר משרדה נמצא בסמוך למקום הרצח. לטענת לארסון, איש סקנדיה העיד במשטרה וטען שהיה בזירה בזמן הרצח. הוא היה ידוע כחובב כלי נשק, והיה חבר במפלגת המתונים, האופוזיציה העיקרית של פלמה. ב-2018 פרסם העיתונאי תומאס פטרסון (Thomas Pettersson) מאמר בשם "Den osannolika mördaren" (הרוצח הלא סביר), במגזין "פילטר" (Filter). במאמר זה, בחן פטרסון את התאוריות השונות לגבי רצח פלמה, ובסופו של דבר הסכים עם טענתו של לארסון לפיה "איש סקנדיה" היה הרוצח.
הן לארסון והן פטרסון טענו שאיש סקנדיה לא תכנן מלכתחילה לרצוח את פלמה ב-28 בפברואר. מסיבה לא ידועה, הוא נשא עמו כלי נשק כשיצא לעבודה באותו יום. כשיצא מסקנדיה, הוא ראה באקראי את הזוג פלמה פוסעים לבדם ברחוב, והחליט לירות בהם. לאחר מכן הוא חזר לבניין סקנדיה, סיפר למאבטחים על האירוע, ואז הלך ישר לביתו (או, לפי לארסון, חזר שוב לזירת הרצח). לפי פטרסון ולארסון, עדותו במשטרה לאחר מכן, נועדה לבלבל את עדי הראיה שהיו במקום ולהסיר את החשד ממנו. כמו כן פטרסון ולארסון הצביעו על עדויות לפיהן איש סקנדיה לבש בגדים דומים לבגדיו של הרוצח. הם גם הדגישו את העובדה שהמאבטחים בסקנדיה העידו שאיש סקנדיה נשא עמו תיק קטן זהה לתיק שנשא הרוצח. פטרסון ראיין את מרטן פלמה אשר טען שאיש סקנדיה דומה לאדם שהתבונן בהוריו ברחוב זמן קצר לפני הרצח. מבקריו של פטרסון הצביעו על העובדה שמרטן כבר זיהה בעבר את כריסטר פטרסון בתור האיש שהתבונן בהוריו. לארסון לעומת זאת, ראיין עד ראייה אחר שסיפר שמבנה גופו של הרוצח זהה למבנה גופו של איש סקנדיה. עם זאת, אותו עד לא הצליח לראות את פניו של הרוצח, ולפיכך לא יכול להשוותם לפניו של איש סקנדיה.
חשודים ברצח > איש סקנדיה > סטיג אנגסטרום

ב-10 ביוני 2020, הכריז קירסטר פיטרסון, חוקר מטעם רשות התביעה השוודית, כי התביעה סוגרת את התיק. הוא חשף כי איש סקנדיה הוא למעשה סטיג אנגסטרום, והציג אותו כחשוד המרכזי בפרשה. אנגסטרום התקשר למשטרה יום לאחר הרצח ומסר עדות. הוא נחקר בידי המשטרה ארבע פעמים. בחקירותיו הוא טען שניסה לרדוף אחרי הרוצח, סייע לפנות את גופתו של פלמה מהזירה, ואף החליף כמה מילים עם ליסבת פלמה. עם זאת, חלק מעדי הראייה האחרים בזירה לא זכרו שראו את אנגסטרום. שני עדים כן זיהו אותו על סמך פרטים מזהים שהיו מתאימים גם לעד אחר, אולם עדותם נחשבה למפוקפקת מכיוון שאנגסטרום הרבה להתראיין בטלוויזיה בימים שאחרי הרצח, ופניו כבר היו מוכרים בציבור. תוך זמן קצר הגיעה המשטרה למסקנה שאנגסטרום משקר, ופטרה אותו כמטרד שמחפש פרסום.
בחוג מקורביו, אנגסטרום היה ידוע כאדם חובב דרמה ותאב פרסום, שניסה להתראיין לעיתונות בכל הזדמנות אפשרית. גם לאחר שהמשטרה פסלה את עדותו, הוא המשיך להתראיין בכלי התקשורת השונים, והרבה לבקר את המשטרה על רשלנותה בחקירת הרצח. באחד הראיונות, הוא אף לבש את הבגדים שלבש בליל הרצח, וביצע שחזור מלא של האירועים בשידור חי בתאגיד השידור השוודי.
התובע הכחיש במפורש שהסתמך על ספריהם של לארס לארסון ותומאס פטרסון, אך הציג תיאור דומה להפליא של המקרה. פיטרסון הודה שהראיות נגד אנגסטרום נסיבתיות, אולם טען שהן היו מספיקות כדי להעמידו לדין לו היה בחיים. ההצהרה זכתה לביקורת רבה בשוודיה.
על פי סקר שהוזמן בידי העיתון סוונסקה דאגבלט, 19% מהשוודים מאמינים שאנגסטרום הוא זה שרצח את פלמה, בעוד 62% לא יודעים.
לקריאה נוספת

Bondeson, Jan (2005). Blood on the snow: The killing of Olof Palme. Cornell University Press. ISBN 0-8014-4211-7.
Poutiainen, Kari; Poutiainen, Pertti (1994). Inuti labyrinten [Within the labyrinth] (בשוודית). Grimur. ISBN 978-91-630-8128-6.
Holmér, Hans (1988). Olof Palme är skjuten! [Olof Palme has been shot!]. Stockholm: Wahlström & Widstrand. ISBN 91-46-16153-8.
Springer, Elzo; van Soest, Dolf (2006). Ah, was it him? The predicted murder of Olof Palme and the Dutch connection. Netherlands. ISBN 90-810277-1-9.
Persson, Leif G.W. (2003). Mellan sommarens längtan och vinterns köld: en roman om ett brott [Between Summer's Longing and Winter's End] (בשוודית). [Stockholm]: Piratförlaget. ISBN 91-642-0072-8.; Leif GW Persson is a Swedish criminologist and, 9 years prior to the assassination, a member of the Swedish National Police Board. The book is the thinly disguised story of events leading to the assassination of Olof Palme. The book has Palme as having been a CIA agent in his days of student politics. Palme is mistakenly assumed by the American journalist who is killed at the start of the book to have later turned to work for the Soviets. In a later book Persson makes the assassination be carried out by a hit man hired by a renegade member of the Swedish Security Service.
Douglas-Gray, John (ביוני 2011). The Novak Legacy. ISBN 978-0-7552-1321-4. {{cite book}}:  (עזרה)
הערות שוליים

1 2  מתן בוינס, ‏30 שנים לתעלומת רציחתו של ראש ממשלת שוודיה, אולוף פלמה, באתר דבר העובדים בארץ ישראל, 14 בנובמבר 2016
↑  תיאור יום הרצח על פי: The investigation committee report (1999:88) עמ' 161
↑  ”Nu förändras plötsligt allt”
↑  "Här är de två heta vapnen"
↑  "Mordvapnet kan vara funnet"
↑  "Swedish Police Recover Revolver Linked to Palme Murder Investigation"
↑  "Swedish Police Unable to Confirm Link Between Recovered Gun and Palme Murder Investigation"
↑  "Who killed the prime minister? The unsolved murder that still haunts Sweden"
↑  "May 28, 1998 – No Retrial of Christer Pettersson"
↑  "Filmen om mordet på Palme ett moraliskt haveri av SVT"
↑  SOU 2002:87 Rikets säkerhet och den personliga integriteten
↑  "De olika spåren i Palmeutredningen: 33-åringen var misstänkt"
↑  "Granskningskommissionens betänkande i anledning av Brottsutredningen efter mordet på statsminister Olof Palme"
↑  Steht Schwedens grösster Mordfall vor der Aufklärung?
↑  "Der rätselhafte Tod von Olof Palme – Steht Schwedens grösster Mordfall vor der Aufklärung?"
↑  "TERRORISTEN : Lauscher in der Kneipe - DER SPIEGEL 16/1977"
↑  "Der Polizei auf der Spur"
↑  Speech made by the Prime Minister. Mr Olof Palme, at the "Swedish People's Parliament against Apartheid" at Folkets Hus on 21 February 1986
↑  "Did Apartheid's Police Murder Sweden's Prime Minister?"
↑  Sweden Vs Apartheid: Putting Morality Ahead of Profit
↑  "Efterlyst interview with Tommy Lindström"
↑  "Ny bog: Chilensk fascistleder myrdede Olof Palme"
↑  "Licio Gelli coinvolto nell'omicidio Palme"
↑  "Olof Palme, un caso ancora aperto"
↑  GELLI E L' AGENTE DELLA CIA LA PAROLA E' AI MAGISTRATI
↑  "CIA Denies Role in Assassination"
↑  "Ocalan denies role in key rebel actions, Palme assassination"
↑  "Ocalan questioned over Swedish murder"
↑  "Apo, Ergenekon'un Truva Ati"
↑  "Did Kurd Rebels Kill Olof Palme?"
↑  "Heiße Spur im Mordfall Palme"
↑  "Tyska medier: Nya uppgifter om Palme-mordet"
↑  "Police investigate Stig Engstrom for the murder of Olof Palme"
↑  Larsson, Lars (13 May 2016). "Nationens fiende: om mordet på Olof Palme" (in Swedish). BoD. Retrieved 13 May 2020 – via Open WorldCat.
↑  "Was killer of Sweden's leader under investigators' noses all this time?"
↑  "Mårten Palmes avslöjande: "Han är lik personen som jag såg vid Grand""
1 2  "Palmevittnet pekar ut Engström som mördaren"
↑  "LEIF GW PERSSON: Det fanns två skäl till att Skandiamannen avskrevs".
↑  "Was the Killer of Sweden's Leader in 1986 Under Investigators' Noses All This Time?".
↑  "Olof Palme Murder – Case Solved"
↑  "Tanken svindlar – kan ha varit mördaren jag mötte"
↑  "Se de unika arkivbilderna med den utpekade mannen – visar platsen där Palme sköts"
↑  "Sifo: Bara två av tio tror att Engström mördade Palme"
ADAR

ADAR (בשמו המלא: אדנוזין דה-אמינאז הפועל על רנ"א; באנגלית: Adenosine Deaminase Acting on RNA) הוא שם של משפחת אנזימים המקודדים על ידי גנים בעלי שם זהה. אנזימים ממשפחה זו נקשרים לרנ"א דו-גדילי (dsRNA) ומשנים חומצת גרעין מסוג אדנוזין לאינוזין (תופעה נקראת גם עריכת RNA מסוג A-to-I) באמצעות דה-אמינציה. אנזימי ADAR פועלים לאחר השעתוק, ומשנים את הרכב הנוקלאוטידים של הRNA. מכיוון שאינוזין דומה במבנהו הכימי לחומצת הגרעין גואנין, הוא מזוהה ככזה בתהליך התרגום בתא, דבר היכול לגרום לשינוי של קודון בmRNA ולפיכך לשינוי של חומצה אמינית בחלבון אליו הmRNA מקודד.
מוטציות בגנים המקודדים לאנזימי ADAR קשורות למספר מחלות אנושיות, כדוגמת HIV, חצבת ומנלומה. עריכת RNA לא שגרתית הקשורה לאנזימי ADAR עשויה להיות מקשורת למספר הפרעות מנטליות כמו סכיזופרניה, אפילפסיה ודיכאון אובדני.
גילוי האנזים

האנזים הראשון ממשפחה זו, והגן המקודד אליו גולו בטעות בשנת 1987 על ידי החוקרים ברנדה בס והרולד ונטראוב, במסגרת מחקר שערכו על גנים הקשורים בהתפתחות עוברים של צפרדע אפריקאית (Xenopus laevis).
אנזימים ידועים

ביונקים קיימים שלושה סוגים של אנזימי ADAR, המקודדים על ידי גנים נפרדים:
האנזים ADAR1 מתבטא בכל הרקמות בגוף, והוא בעל שני איזפורמים: ADAR1p110, אשר פועל בעיקר בגרעין התא, וADAR1p150 אשר נמצא הן בגרעין התא והן בציטופלזמה. ADAR2 (ידוע גם כADARB1ׂ) מתבטא גם הוא בכל הרקמות בגוף ואילו ADAR3 (ידוע גם כADARB2) מתבטא במוח בלבד ואינו פעיל מבחינה אינזימטית
בגנום של הזבוב תסיסנית המחקר קיים גן אחד המוקדד לאנזים ADAR, אשר הומולגי לגן ADAR2 ביונקים. בגנום של נמוטדה מסוג C. elegans קיימים שני גנים המוקדדים לאנזימי ADAR שונים, ולפעילותם ישנה השפעה על התנהגות הנמטודה.
מעורבות במחלות אנושיות

תסמונת Aicardi–Goutières
ADAR1 הוא אחד מהגנים הרבים שמוטציה בהם גורמת לעיתים קרובות תורמים לתסמונת Aicardi-Goutières. תסמונת איקרדי-גוטירס היא מחלה דלקתית גנטית הפוגעת בעיקר בעור ובמוח והיא מאופיינת ברמות גבוהות של אינטרפרון אלפא ( IFN-α) בנוזל השדרה. הדלקת נגרמת על ידי הפעלה לא נכונה של גנים המופעלים על ידי אינטרפרון, כגון אלה המופעלים כדי להלחם בזיהומים ויראליים. מוטציות המובילות לאובדן התפקוד של ADAR1 מונעות את העריכה של רנ"א דו-גדילי (dsRNA), דבר המוביל להצטברותו בתא. הצטברות זו של רנ"א דו גדילי בתא מעודדת ייצור IFN גם ללא כל זיהום ויראלי, וגורמת לתגובה דלקתית ולתגובה אוטואימונית. בניסוי שנערך בעכבר נמצא כי פעילות תקינה של האיזופרם p150 של ADAR1, המכיל את הדומיין החלבוני Zα שנקשר ספציפית לקונפורמציה הדו-גדילית השמאלית שנמצאת ב-Z-DNA ו-Z-RNA, היא האחראית על מניעת מחלה זו, אך לא פעילותו של האיזופורם p110, החסר דומיין זה.
קרצינומה הפטוסלולרית
מחקרים שבוצעו על חולים בקרצינומה הפטוסלולרית (HCC) הצביעו על עלייה בכמות חלבוני ADAR1 בתא הסרטני, וירידה בכמות חלבוני ADAR2 שבהם. התוצאות מצביעות על כך שהוויסות הבלתי סדיר של אנזימים אלו אחראי לדפוס עריכת הRNA המשובש שנראה בחולי קרצינומה הפטוסלולרית וכי ADAR1 פועל כאונקוגן בהקשר זה, בעוד של-ADAR2 יש פעילות מדכאת גידול. חוסר האיזון בביטוי אנזימי ADAR יכול לשנות את התדירות של שינויי אדנוזין לאינוזין בRNA המקודד לחלבונים של גנים אחרים בתא, וכתוצאה מכך לשנות את הרכב חומצות האמינו שלהם
מלנומה
מחקרים הצביעו על כך שאובדן פעילות של ADAR1 תורם ליצירת מלנומה ולגרורות. אנזימי ADAR יכולים לפעול על מיקרו-RNA ולהשפיע על הביוגנזה שלו, על יציבותו ו/או על יעד הקישור שלו. ADAR1 עשוי להיות מווסת מטה על ידי cAMP-response element binding protein (CREB), המגביל את יכולתו לפעול על miRNA. דוגמה אחת כזו היא miR-455-5p אשר נערך על ידי ADAR1. כאשר ADAR מדוכא על ידי CREB, ה-miR-455-5p הלא ערוך מווסת את החלבון מדכא הגידול הנקרא CPEB1, מה שתורם להתקדמות המלנומה במודל in vivo.
HIV
רמות הביטוי של החלבון ADAR1 הוכחו כמועלות במהלך הדבקה ב-HIV והוצע כי הוא אחראי למוטציות A ל-G בגנום ה-HIV, המעכב את שכפולו. המוטציה בגנום ה-HIV על ידי ADAR1 עשויה להוביל במקרים מסוימים למוטציות ויראליות מועילות שעלולות לתרום לעמידות לתרופות.
ראו גם

עריכת RNA
1335

שנת 1335 היא השנה ה-35 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

בנדיקטוס השנים עשר מתחיל לתקן את הנזירים ציסטרסיאניים.
לאחר מותו של אבו סאיד נפסקת השושלת האילח'אנית.
סרגיי רדונז'סקי הקים כנסייה במקום בו התפתחה לאוורת השילוש-סרגייב.
ראו גם

ילידי 1335‎
נפטרים ב-1335‎
1984 בארצות הברית

| 0 | 1 | 2 | 3 |
| --- | --- | --- | --- |
| «««  1983   1982  1981 |  דגל ארצות הברית | 1984  בארצות הברית |  »»»  1985   1986   1987 |
כל ערכי השנים בארצות הברית • אירועים בולטים בעולם ב-1984 פורטל ארצות הברית • לוח שנה של שנת 1984
1984 בארצות הברית הייתה השנה בה חגגה ארצות הברית 208 שנה מיום היווסדה.
הנהגה

הנשיא: רונלד רייגן (המפלגה הרפובליקנית)
סגן הנשיא: ג'ורג' הרברט ווקר בוש (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
24 בינואר – חברת אפל משיקה את מקינטוש
16 במרץ – ארגון החזבאללה חוטף את ויליאם באקלי, ראש תחנת ה־CIA בביירות. הוא מת אחרי יותר משנה בשבי
23 ביולי – ונסה ויליאמס הופכת למיס אמריקה הראשונה להתפטר כשהיא מוותרת על תוארה בעקבות פרסום תצלומי עירום שלה במגזין "פנטהאוז"
28 ביולי – נפתחה אולימפיאדת לוס אנג'לס
30 באוגוסט – מעבורת החלל דיסקברי משוגרת לחלל למשימתה הראשונה (STS-41-D)
14 בספטמבר – ג'ו קיטינג'ר הופך לאדם הראשון החוצה לבדו בכדור פורח את האוקיינוס האטלנטי
11 באוקטובר – קתרין סוליבן היא האישה האמריקאית הראשונה שמבצעת פעילות חוץ רכבית במשימה STS-41-G של מעבורת החלל צ'לנג'ר
6 בנובמבר: רונלד רייגן מנצח במערכת הבחירות הנשיאותיות ה-50 של ארצות הברית
20 בנובמבר – נמכר ההמבורגר ה-50 מיליארד של רשת מקדונלד'ס
30 באוגוסט: מעבורת החלל דיסקברי משוגרת לחלל למשימתה הראשונה (STS-41-D).
6 בנובמבר: הנשיא הרפובליקני המכהן רונלד רייגן מנצח במערכת הבחירות הנשיאותיות ה-50 של ארצות הברית
נולדו

6 בינואר – אריק טראמפ, איש עסקים אמריקאי
6 בינואר – קייט מקינון, קומיקאית ושחקנית אמריקאית
15 בינואר – בן שפירו, פרשן פוליטי, סופר ויזם יהודי-אמריקאי
10 במרץ – אוליביה ווילד, שחקנית אמריקאית
24 במרץ − כריס בוש, כדורסלן אמריקאי
31 במרץ – ג'ק אנטנוף, מוזיקאי אמריקאי
10 באפריל – מנדי מור, שחקנית  וזמרת אמריקאית ממוצא יהודי
18 באפריל – אמריקה פררה, שחקנית ומדבבת אמריקאית
14 במאי – מארק צוקרברג, יזם ואיש עסקים יהודי אמריקני, מייסד הרשת החברתית המקוונת פייסבוק
29 במאי – כרמלו אנתוני, כדורסלן אמריקאי
26 ביוני – אוברי פלזה, שחקנית אמריקאית
27 ביוני – קלואי קרדשיאן, ידוענית וכוכבת ריאליטי אמריקאית
30 ביולי – ג'ינה רודריגז, שחקנית אמריקאית
25 באוקטובר – קייטי פרי, זמרת אמריקאית
26 באוקטובר – סשה כהן, מחליקה אמריקאית יהודיה. אלופת ארצות הברית בהחלקה אומנותית על הקרח
22 בנובמבר – סקרלט ג'והנסון, שחקנית קולנוע וזמרת אמריקאית
30 בדצמבר – לברון ג'יימס, כדורסלן אמריקאי ושחקן NBA
נפטרו

14 בינואר – ריי קרוק, ממייסדי רשת מקדונלד'ס (נולד ב-1902)
20 בינואר – ג'וני וייסמילר, שחיין ושחקן קולנוע אמריקאי (נולד ב-1904)
10 בפברואר – דייוויד ואן אריק, מתאבק אמריקאי (נולד ב-1958)
15 בפברואר – אתל מרמן, שחקנית אמריקאית (נולדה ב-1908)
1 באפריל – מרווין גיי, מוזיקאי נשמה ורית'ם אנד בלוז אמריקאי (נולד ב-1939)
22 באפריל – אנסל אדמס, צלם אמריקאי (נולד ב-1902)
23 באפריל – רד גרלנד, מגדולי פסנתרני הג'אז האמריקאים (נולד ב-1923)
16 במאי – אנדי קאופמן, קומיקאי ושחקן אמריקאי (נולד ב-1949)
27 ביולי – ג'יימס מייסון, שחקן אמריקאי (נולד ב-1909)
25 באוגוסט – טרומן קפוטה, סופר ומחזאי אמריקאי (נולד ב-1924)
16 בנובמבר – ליאונרד רוז, צ'לן אמריקאי, (נולד ב-1928)
28 בדצמבר – סם פקינפה, במאי קולנוע אמריקאי (נולד ב-1925)
אנסל אדמס
AC Aceca

| --- | --- |

AC Aceca
 מאפיינים כלליים
 יצרן:  AC Cars Group Ltd (קרוי גם: "Auto Carriers Ltd")
 שנות ייצור:  1954–1963
 הרכבה:  בריטניה בריטניה
 אורך:  3,899 מ"מ
 רוחב:  1,549 מ"מ
 משקל:  962 ק"ג
 בסיס גלגלים:  2,286 מ"מ
 מפרט טכני
 מנוע:  6 צילינדרים, בטור, 1,991סמ"ק המפיק 90 כ"ס, 105 כ"ס, 125 כ"ס, יחס דחיסה 8.0:1 (מנוע "Bristol")  6 צילינדרים, בטור, 2,553 סמ"ק המפיק 93 כ"ס, 107 כ"ס (מנוע פורד זפיר, יוצר בין השנים 1961–1963)
 הילוכים:  תמסורת ידנית - 4 מהירויות
AC Aceca היא מכונית ספורט בתצורת מכונית קופה, 3 דלתות, מתוצרת יצרנית הרכב הבריטית AC Cars" Group Ltd" (קרוי גם: "Auto Carriers Ltd"), אשר יוצרה בין השנים 1954–1963.
סך הכול יוצרו 326 יחידות.
דגמי "AC Aceca"

"D-Type" 2.0 L"
"Aceca-Bristol B-Type" (יוצרו 169 יחידות)
AC Aceca

3 דלתות
נוסעים 2+2
בשנת 1954, מחיר דגם "AC Aceca" בבריטניה עמד על 1,722 לירות שטרלינג (דגם "Aceca-Bristol")
בשנת 1954, מחיר דגם "AC Aceca" בארצות הברית עמד על 5,400 דולר (דגם "Aceca-Bristol")
דגם "Bristol AC AcecaAC", שנת 1958 נמכר ב-269,500 דולר (בשנת 2016)
תמונות

דגם "AC Aceca"
דגם "AC Aceca"
דגם "AC Aceca", שנת 1962
דגם "AC Aceca", שנת 1960
דגם "AC Aceca", שנת 1956
דגם "AC Aceca", שנת 1958
דגם "AC Aceca", שנת 1962
דגם "AC Aceca"
דגם "AC Aceca"
ראו גם

AC Petite
AC 2-Litre
AC 3000ME
AC Greyhound
לקריאה נוספת

דגם ה"AC Aceca" הנשכח (autoweek.com/article/car-news/1958-ac-aceca-forgotten-ac)
הערות שוליים

↑  דגם "AC Aceca" supercars.net/blog/1954-ac-aceca-bristol
↑  דגם  "AC Aceca" קופה, שנת 1962 hexagonclassics.com/cars/1962-ac-aceca-coupe
↑  [ https://silodrome.com/ac-aceca-bristol-coupe/ דגם "AC Aceca"] silodrome.com/ac-aceca-bristol-coupe
↑  דגמי "AC Aceca"  diecastgems.com/167-ac-aceca
↑  דגם "AC Aceca" auto.howstuffworks
↑  Robson, Graham (2006). A-Z British Cars 1945-1980. Devon, UK: Herridge & Sons. ISBN 0-9541063-9-3
↑  דגם "Bristol AC AcecaAC", שנת 1958 נמכר ב-269,500 דולר (בשנת 2016)
ADABAS

| --- | --- |
 מפתח:  Software AG
 מחזור חיים:  1971–הווה (כ־53 שנים) 
 מערכת הפעלה:  z/OS,UNIX,לינוקס,Windows,OpenVMS
 סוג רישיון:  קנייני
 קטגוריה:  מסד נתונים
 Addabas
 
גרסה D של התוכנה
ADABAS היא תוכנה לניהול מסדי נתונים בצורת רשימות מקושרות (Inverted Lists), שפותחה על ידי חברת Software AG. התוכנה הנפוצה בעיקר במחשבי מיינפריים. שמו של מסד הנתונים הוא קיצור של Adaptable Database System.
הגרסה העיקרית של מסד הנתונים נקראת ADABAS C ומיועדת למחשבי מיינפריים. גרסה המיועדת למחשבי מערכות פתוחות הנקראת ADABAS D. במערכות פתוחות, ADABAS D הוא מסד נתונים טבלאי.


ADABAS C במחשבי מיינפריים של IBM, היא הגרסה המוצלחת ביותר מבחינה מסחרית. בשיאה היה לה פלח שוק של יותר מ 5%. במשך הזמן גדל פלח השוק של במסד הנתונים DB2 במיינפריים על חשבון מסדי נתונים אחרים, ביניהם Adabas. הסיבות העיקריות לירידת פלח השוק של Adabas הן השליטה של חברת IBM בשוק מוצרי התוכנה למחשבי מיינפריים המיוצרים על ידה ושליטת הפרדיגמה של מסדי נתונים יחסיים בשוק מסד הנתונים. הביצועים של מסד הנתונים Adabas על מיינפריים הם טובים במיוחד במערכות בהיקפי תנועות גדולים.


ל Adabas D פלח שוק קטן בגלל הקושי בתחרות מול מסדי נתונים נפוצים כמו Oracle Database.
היסטוריה

1971 מסד הנתונים ADABAS נכתב בחברת Software AG הממוקמת בדרמשטט, גרמניה.
1972 נכתבת גרסה התומכת במספר רב של קבצים.
1973 נכתבת גרסה עבור מחשבי סימנס הנפוצים בשוק הגרמני.
1985 נכתבת גרסה עבור מחשבי DEC/VAX.
1988 נכתבת גרסה עבור מחשבי UNIX.
1994 מוכרז המוצר ADABAS D לאחר רכישת המוצר SQL-Datenbanksysteme.
מבנה מסד הנתונים

מסד הנתונים אינו מסד נתונים רלציוני, אלא בנוי במבנה של רשימות מקושרות.
מבנה הרשומה אינו אטומי ואחד מהשדות יכול להכיל וקטור של ערכים (Multiple Value) או אפילו וקטור של מספר ערכים (Periodic Group).
מסד הנתונים מורכב משלושה סוגי קבצים עיקריים: ASSO, DATA ו-WORK.
קובצי ה DATA מאחסנים את הנתונים עצמם. קובצי ה-ASSO מאחסנים את הרשימות המקושרות המאפשרות גישה מהירה לנתונים. קובצי ה-WORK משמשים לחישובים, מיונים ושמירה על שלמות מסד הנתונים.
למסד הנתונים סוג קבצים נוסף - קובצי PLOG שבהם נשמרים השינויים במסד הנתונים ומאפשרים התאוששות במקרה של תקלה, או שחזור לנקודת זמן מבוקשת.
מהדורות

בשנת 2006 הודיעה החברה על גרסת ADABAS 2006 הכוללת רכיבים נוספים מלבד מסד הנתונים.
מוצרים משלימים

חברת Software AG פיתחה סדרה של מוצרים העובדים בשיתוף עם מסד הנתונים שלה. המוצר הנפוץ ביותר הוא שפת תכנות הנקראת Natural. מוצרים עיקריים נוספים הם מוצר התווכה Entirex ומילון הנתונים Predict.
Adabas בישראל

בישראל הופץ ונתמך מסד הנתונים Adabas, כמו כל מוצרי התוכנה האחרים של Software AG על ידי חברת SPL. לאחר כמה עשרות שנים ש SPL ייצגה את Software AG, רכשה החברה הגרמנית את SPL, הנקראת היום Software AG ישראל. בישראל, למסד הנתונים Adabas במחשבי מיינפריים פלח שוק הגדול בהרבה מאשר בעולם. בשיאו הוא עבר את ה 50%.
מערכות הפעלה שבהן ניתן להפעיל את ADABAS

z/OS
OS/390
BS2000
z/VM
VSE/ESA
OpenVMS
ראו גם

DB2
IMS/DB
z/OS
Oracle Database
IDMS
Datacom/DB
1960 בצרפת

| 0 | 1 | 2 | 3 |
| --- | --- | --- | --- |
| «««  1959   1958  1957 |  דגל צרפת | 1960  בצרפת |  »»»  1961   1962   1963 |
כל ערכי השנים בצרפת • אירועים בולטים בעולם ב-1960 היסטוריה של צרפת • פורטל צרפת • לוח שנה של שנת 1960
שנת 1960 בצרפת הייתה השנה בה ציינה צרפת 973 שנות לאום.
הנהגה

נשיא צרפת: שארל דה גול
ראש ממשלת צרפת: מישל דברה
אירועים

6 בינואר - מתפרסם המניפסט של 121.
22 בינואר - הנשיא שארל דה גול מדיח את ז'אק מאסון, מפקד כוחות צרפת באלג'יריה.
24 בינואר - התקוממות באלג'יר נגד הקולוניאליזם הצרפתי.
13 בפברואר - צרפת מנסה את פצצת האטום הראשונה שלה בניסוי גרעיני במדבר סהרה.
12 באפריל - אריק פג'ו, בנו הצעיר של מייסד חברת פג'ו, נחטף בפריז. חוטפיו משחררים אותו ב-15 באפריל בתמורה ל-300 אלף דולר כופר.
27 באפריל - טוגו זוכה בעצמאות מצרפת.
20 ביוני - הפדרציה של מאלי בין סודאן הצרפתית וסנגל (כיום מאלי) זוכה בעצמאות מצרפת.
5 באוגוסט - בורקינה פאסו זוכה בעצמאות מצרפת.
17 באוגוסט - גבון זוכה בעצמאות מצרפת.
28 בנובמבר - מאוריטניה זוכה בעצמאות מצרפת.
14 בדצמבר - מוקם ארגון ה-OECD בפריז.
27 בדצמבר - צרפת מבצעת ניסוי גרעיני שלישי ברג'אן שבאלג'יריה.
אמנות וספרות

25 במרץ - Tom Pillibi, של ז'קלין בויאר זוכה בתחרות האירוויזיון 1960.
ספורט

26 ביוני - מתחיל הטור דה פראנס.
17 ביולי - מסתיים הטור דה פראנס בזכיית גסטון ננקיני מאיטליה.
נולדו

23 בינואר - פטריק דה גיירדון, צנחן (נפטר ב-1998).
18 במרץ - ז'אן פייר בייד, כדורגלן
18 במאי - יאניק נואה, טניסאי לשעבר ומוזיקאי
15 ביוני - פטריק אדלינגר, מטפס הרים
נפטרו

(קטגוריה:צרפתים שנפטרו ב-1960)
4 בינואר - אלבר קאמי, סופר, פילוסוף ועיתונאי שזכה בפרס נובל ב-1957 (נולד ב -1913)
13 במרץ - לואי וגנר, נהג מרוצי מכוניות (נולד ב -1882)
23 במאי - ז'ורז' קלוד, מהנדס, כימאי וממציא (נולד ב -1870)
דוד בן-גוריון נפגש עם שארל דה גול, יוני 1960
גסטון ננקיני, זוכה טור דה פראנס 1960